text: [{"text_idx": "#000000", "text": "Sigert fer\u00f0a\u00f0ist i\u0301 Sibiriu i\u0301 seks a\u0301r (1889-1895)"}, {"text_idx": "#000001", "text": "Sigert Patursson bo\u0301ndi a\u0301 Vatnask\u00f8r\u00f0um er uppkalla\u00f0ur eftir oldurabbabeiggja si\u0301num Sigert Patursson u\u0301r Kirkjub\u00f8, sum ni\u0301tjan a\u0301ra gamal i\u0301 1889 fo\u0301r u\u0301r F\u00f8royum og enda\u00f0i a\u0301 langari fer\u00f0 i\u0301 Sibiriu, har hann i\u0301 seks a\u0301r livdi og fer\u00f0a\u00f0ist millum upprunafo\u0301lki\u00f0."}, {"text_idx": "#000002", "text": "Sigert, sum i\u0301 bo\u0301kum si\u0301num ro\u0301par seg Sigurd O. Patursson, var \u00e6vinty\u0301rari, rith\u00f8vundur, fj\u00f8lmi\u00f0lama\u00f0ur og tjo\u0301\u00f0skaparma\u00f0ur um ein ha\u0301ls."}, {"text_idx": "#000003", "text": "Sigert droymdi um eitt veraldarri\u0301ki\u00f0, har allir heimspartar og \u00f8ll fo\u0301lkasl\u00f8g i\u0301 heiminum eiga at sameinast. I\u0301 1994 kom u\u0301t forvitnislig bo\u0301k um Sigert, sum Turi\u00f0 Sigur\u00f0ardo\u0301ttir skriva\u00f0i."}, {"text_idx": "#000004", "text": "Ta\u0301 i\u00f0 eg las forvitnisligu bo\u0301kina um Sigert Patursson u\u0301r Kirkjub\u00f8, hugsa\u00f0i eg fleiri fer\u00f0ir, at ta\u00f0 er ikki bara i\u0301 2013, at f\u00f8royingar flyta av landinum og fara i\u0301 allar heimskro\u0301kar, hetta hava f\u00f8royingar alti\u0301\u00f0 gj\u00f8rt. U\u0301tfer\u00f0arlongsul hava vit \u00f8ll, summi meira og summi minni, men at taka so dy\u0301ran til, sum Sigert Patursson gj\u00f8rdi i\u0301 1889, ma\u0301 vera eind\u00f8mi.Greinin skriva\u00f0 i\u0301 august ma\u0301na\u00f0 i\u0301 2015"}, {"text_idx": "#000005", "text": "Sigert var f\u00f8ddur i\u0301 Kirkjub\u00f8 15. oktober 1869 og var tri\u00f0iyngstur av seks systkinum, fimm br\u00f8\u00f0ur og ein systir vo\u0301ru tey. Sigert gekk i\u0301 sku\u0301la i\u0301 barnaheiminum a\u0301 gar\u00f0inum i\u0301 Kirkjub\u00f8, si\u0301\u00f0an gekk lei\u00f0in til Havnar at ganga i\u0301 realsku\u0301la. Sigert og beiggjarnir ti\u0301mdu illa at ganga i\u0301 sku\u0301lanum i\u0301 Havn, og ta\u0301 i\u00f0 Sigert var li\u00f0ugur i\u0301 realsku\u0301lanum, hev\u00f0i hann ikki hug at ganga meira i\u0301 sku\u0301la ella fara i\u0301 l\u00e6ru. Ungi ma\u00f0urin hev\u00f0i ymsar dreymar dju\u0301pt i\u0301 sa\u0301lini, sum hann vildi royna."}, {"text_idx": "#000006", "text": "Sigert er ni\u0301tjan a\u0301r, ta\u0301 i\u00f0 hann fer u\u0301r F\u00f8royum."}, {"text_idx": "#000007", "text": "Summari\u00f0 1889 fo\u0301r hann ni\u0301tjan a\u0301ra gamal u\u0301r F\u00f8royum vi\u00f0 skipinum \u201cThyru\u201d. Fyrst gekk lei\u00f0in til Skotlands, har hann dvaldi nakrar dagar, si\u0301\u00f0ani til Danmarkar, har hann ste\u00f0ga\u00f0i stutt, og Sigert enda\u00f0i i\u0301 Sv\u00f8ri\u0301ki, sum gj\u00f8rdist hansara heimsta\u00f0ur i\u0301 Europa."}, {"text_idx": "#000008", "text": "I\u0301 januar ma\u0301na\u00f0i i\u0301 1990 gongur lei\u00f0in til Sibiriu, men ta\u0301 vo\u0301ru ongar jarnbreytir og flogf\u00f8r, ti\u0301 gekk fer\u00f0in til \u00e6vinty\u0301rlandi\u00f0 vi\u00f0 sledum og til gongu, eftir at hann til longu fer\u00f0ina hev\u00f0i keypt s\u00e6r skinnka\u0301pur og t\u00f8vdar ullintar stylvar. Komin til Sibiria fer\u00f0a\u00f0ist Sigert millum frumbu\u0301gvarnar i\u0301 seks a\u0301r. Hann skriva\u00f0i fer\u00f0adagbo\u0301k, sum hann seinni gav u\u0301t i\u0301 bo\u0301k \u201cA\u0301 fer\u00f0 i\u0301 Sibiriu\u201d."}, {"text_idx": "#000009", "text": "Umframt longu fer\u00f0ina i\u0301 Sibiriu er no\u0301gv forvitnisligt at lesa i\u0301 bo\u0301kini. Sigert var av no\u0301gvum mettur sum ein \u201corginal\u201d, sum var kl\u00e6ddur \u00f8\u00f0rvi\u0301si enn vanlig fo\u0301lk. Millum anna\u00f0 gekk hann einafer\u00f0 sko\u0301leysur u\u0301r Keypmannahavn til Skagen i\u0301 Nor\u00f0urju\u0301tlandi. Fj\u00f8lmi\u00f0larnir i\u0301 ymsu londunum, har Sigert fer\u00f0a\u00f0ist, fingu a\u0301huga i\u0301 hesum f\u00f8royska \u201cvagabo\u0301ndanum\u201d av kongs\u00e6tt, ti\u0301 Sigert fekk no\u0301gva umtalu i\u0301 bl\u00f8\u00f0unum."}, {"text_idx": "#000011", "text": "A\u00f0alma\u0301li\u00f0 hja\u0301 Sigerti var at seta a\u0301 stovn eitt heimssamfelag, har heimspartar og fo\u0301lkasl\u00f8g kundu arbei\u00f0a saman i\u0301 sa\u0301tt og semju."}, {"text_idx": "#000012", "text": "Eftir at hava skriva\u00f0 Sibiriubo\u0301kina, kom u\u0301t bo\u0301k i\u0301 Stokkho\u0301lmi i\u0301 1907 vi\u00f0 heitinum \u201cGenom Ryssland under revolutionen\u201d. Ta\u0301 i\u00f0 Sigert hoyrdi, at ta\u00f0 politiskt prutla\u00f0i undir lokinum i\u0301 Russlandi, gekk lei\u00f0in til Russlands, har hann partvi\u0301s arbeiddi sum bla\u00f0ma\u00f0ur fyri svenska Aftonbladet og norska Morgenbladet. Bo\u0301kin og no\u0301gv anna\u00f0 tilfar, sum liggur eftir Sigert, er pro\u0301gv um, at Sigert var forvitin og vildi uppliva heimin og skriva um ta\u00f0, hann sa\u0301. Hann fer\u00f0a\u00f0ist eisini i\u0301 Mongolinum, Korea, Mi\u00f0eystri, Fraklandi, Po\u0301llandi, Ha\u0301landi og \u00f8\u00f0rum londum. Hann dugdi at tosa no\u0301gv ma\u0301l, og Sigert var fra\u0301li\u0301kur rith\u00f8vundur og fra\u0301s\u00f8guma\u00f0ur."}, {"text_idx": "#000013", "text": "Sigert fekk no\u0301gva umtalu, hvar hann kom"}, {"text_idx": "#000014", "text": "Seinast i\u0301 bo\u0301kini er d\u00f8mi um greinskriving Sigerts i\u0301 u\u0301tlendskum bl\u00f8\u00f0um, og har a\u00f0rir rith\u00f8vundar skriva um Sigert og umm\u00e6la naka\u00f0 av ti\u0301, Sigert skriva\u00f0i. Naka\u00f0 av tilfarinum er skriva\u00f0 a\u0301 svenskum."}, {"text_idx": "#000015", "text": "Ta\u0301 i\u00f0 Sigert var heima i\u0301 F\u00f8royum, helt hann eisini fyrilestrar um fer\u00f0 si\u0301nar kring kn\u00f8ttin. Allar seinast i\u0301 bo\u0301kini er a\u0301hugaverd grein, sum Sigert skriva\u00f0i til f\u00f8royingar vi\u00f0 yvirskiftini F\u00f8royar Fri\u0301tt. Hann vi\u0301sir i\u0301 greinini a\u0301, hvussu menningarframgongdin skal fara fram i\u0301 F\u00f8royum. Hann vi\u0301sir a\u0301 nakrar h\u00f8vu\u00f0sgrundreglur, sum okkara lands framti\u00f0 skal byggjast a\u0301."}, {"text_idx": "#000018", "text": "Hann vi\u0301sir eisini a\u0301, hvussu sto\u0301ran ty\u0301dning ta\u00f0 hevur hja\u0301 f\u00f8royingum at fa\u0301a egi\u00f0 flagg, sum eitt land og eitt fo\u0301lk ma\u0301 og skal hava. Eisini ynskir Sigert, at f\u00f8royingar fa\u0301a egnar peningase\u00f0lar."}, {"text_idx": "#000019", "text": "Eg haldi, at bo\u0301kin um Sigert er o\u0301tru\u0301liga a\u0301hugaverd. Stuttligt at si\u0301ggja, hvussu Sigert er i\u0301latin a\u0301 ymsu myndunum i\u0301 bo\u0301kini av Sigert b\u00e6\u00f0i sum ungur og eldri ma\u00f0ur. At hann er \u00e6tta\u00f0ur u\u0301r Kirkjub\u00f8, er eingin ivi um, ti\u0301 hann li\u0301kist slagnum, sum tiki\u00f0 ver\u00f0ur til."}, {"text_idx": "#000021", "text": "Sigert var f\u00f8ddur i\u0301 Kirkjub\u00f8 15.oktober i\u0301 1869, og i\u0301 september ma\u0301na\u00f0 i\u0301 1931 kom hann til Danmarkar sunnaneftir. Hann l\u00e6t seg leggja inn a\u0301 sju\u0301krahu\u0301s i\u0301 Nor\u00f0urs\u00e6landi fyri malaria, og Sigert doy\u00f0i 17. september i\u0301 1931. 29. september var\u00f0 Sigert Patursson jar\u00f0a\u00f0ur i\u0301 Kirkjub\u00f8."}, {"text_idx": "#000022", "text": "Ongasta\u00f0ni i\u0301 bo\u0301kini s\u00e6st, at Sigert hevur havt gentu ella konu, men i\u0301 bo\u0301kini er fra\u0301li\u0301k s\u00f8ga um beduinagentu, sum Sigert skrivar um eftir fer\u00f0 vi\u00f0 Mi\u00f0jar\u00f0arhavi\u00f0. S\u00f8gan ma\u0301 sigast at vera ein k\u00e6rleikss\u00f8ga, ti\u0301 Sigert vi\u0301sir si\u0301nar k\u00e6rleikskenslur i\u0301 hesi s\u00f8gu."}, {"text_idx": "#000023", "text": "Rith\u00f8vundurin Turi\u00f0 Sigur\u00f0ardo\u0301ttir er komin v\u00e6l fra\u0301 bo\u0301kini, og hon sigur i\u0301 form\u00e6linum, at hugskoti\u00f0 til bo\u0301kina er sprotti\u00f0 av arbei\u00f0inum, mamman Sigri\u00f0 av Skar\u00f0i Joensen leg\u00f0i i\u0301 at ty\u0301\u00f0a til f\u00f8royskt Sibiriubo\u0301k Sigert."}]